جھروکہ درشن

تصغیر|بائیں|300پک|بخت سنگھ محل، ناگور کے جھروکے میں کھڑے مہاراجا بخت سنگھ
جھروکہ درشن ہندوستان میں قرونِ وسطیٰ کے بادشاہوں کے قلعوں اور محلات میں روزانہ کی رسم ہوا کرتی تھی جس میں بادشاہ قلعے یا محل کی بالکونی / شہ نشین (جھروکہ) سے عوام سے مخاطب ہوتے یا اُن سے روبرو ملاقات کرتے تھے۔ یہ عوام سے براہِ راست رابطے اور اُن کی حالتِ زار جاننے کا ایک مؤثر ذریعہ سمجھا جاتا تھا اور مغل بادشاہوں نے بھی اسے اپنایا تھا۔ جھروکہ درشن (یا جھروکا درشن) کی رسم سولھویں صدی عیسوی کے مغل بادشاہ اکبر نے اپنائی<ref> اگرچہ یہ اسلامی تعلیمات کے منافی تصور کی جاتی تھی۔ اکبر سے پہلے ان کے والد ہمایوں بھی ہندو روایت سے متاثر ہو کر عوام کے سامنے جھروکے میں آ کر اُن کی عرضیاں سنتے تھے۔

 سنسکرت لفظ ہے جس کے معنی ہیں  یا  اور اس کا مفہوم کسی بُت یا بزرگ کی زیارت کرنا بھی ہے۔ مغل بادشاہوں نے اسی لفظ کو اپنے عوامی ظہور کے لیے اختیار کیا جو ہندو اثرات کی عکاسی کرتا ہے۔ اکبر نے اسے طلوعِ آفتاب کے وقت باقاعدہ رسم کے طور پر اپنایا۔ جھروکہ مشرق رخ والا منقش کلس دار طاق نما بالکونی ہوتی تھی جو قلعے یا محل کی بیرونی دیوار سے باہر نکلی ہوتی تھی۔ یہ صرف روشنی اور ہوا کے گذر کے لیے نہیں بلکہ ایک روحانی علامت کے طور پر بھی تعمیر کیا جاتا تھا۔ مغلوں کے جھروکہ درشنوں کی متعدد تصویریں محفوظ ہیں۔

اکبر (1556ء–1605ء) کے بعد اس روایت کو جہانگیر (1605ء–1627ء) اور شاہ جہاں (1628ء–1658ء) نے بھی برقرار رکھا اور باقاعدگی سے عوام کے سامنے آتے رہے۔ تاہم اورنگ زیب نے اپنے گیارھویں سالِ سلطنت میں اسے غیر اسلامی اور بُت پرستی سے مشابہ سمجھتے ہوئے منسوخ کر دیا۔ آگرہ قلعے اور لال قلعے کے جھروکے دریائے جمنا کی سمت تھے، جہاں بادشاہ اکیلا کھڑا ہو کر رعایا کو سلام کرتا تھا۔

جب مغل بادشاہ دار الحکومت سے باہر سفر پر ہوتے تو وہ ایک لکڑی کے نقل پزیر مکان جسے دو آشیانہ منزل کہا جاتا تھا، سے جھروکہ درشن دیا کرتے تھے۔

بارہ دسمبر 1911ء کو دہلی میں منعقدہ دربار دہلی کے موقع پر برطانوی بادشاہ جارج پنجم اور ان کی ملکہ میری نے بھی لال قلعے کے جھروکے میں آ کر پانچ لاکھ عام شہریوں کو  دیا۔

 حوالہ جات 

زمرہ:بھارتی ثقافت
زمرہ:حکومت مغلیہ سلطنت
زمرہ:مغل دربار
زمرہ:ہندوستانی بادشاہی
زمرہ:ہندی الفاظ اور جملے